
Par licences izsniegšanu komercdarbībai zvejniecībā IK “Harijs Lūsis” 

[bookmark: _Hlk101365812]Ādažu novada pašvaldības dome izskatīja IK “Harijs Lūsis”, reģistrācijas Nr. 40002110108, juridiskā adrese: Ziedu iela 7, Carnikava, Carnikavas pagasts, Ādažu novads, LV-2163 (turpmāk - komersants) 16.06.2026. iesniegumu (reģ. pašvaldībā ar Nr. ĀNP/1-11-1/26/3758) par speciālās atļaujas (licences) komercdarbībai zvejniecībā izsniegšanu zvejai Gaujas upē.
Izvērtējot pašvaldības rīcībā esošo informāciju un ar lietu saistītos apstākļus, tika konstatēts:
1. Komersants nodarbojas ar komercdarbību - zvejniecību iekšējos ūdeņos (Gaujā) Ādažu novada administratīvajā teritorijā, pamatojoties uz speciālo atļauju (licenci) Nr. ZI004061 (spēkā līdz 16.08.2026.).
2. Ar komersantu 24.08.2016. tika noslēgts rūpnieciskās zvejas tiesību nomas līgums Nr.02-14.6/16/156 (spēkā līdz 18.07.2031.).
3. Ministru kabineta 08.09.2009. noteikumi Nr. 1015 “Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu” (turpmāk - Noteikumi) paredz, ka:
3.1. atļauju (licenci) komercdarbībai zvejniecībā (turpmāk – licence), kas saistīta ar zivju ieguvi un pirmapstrādi uz zvejas kuģa vai mazizmēra kuģošanas līdzekļa, kā arī nozvejoto zivju piedāvājumu tālākai tirdzniecībai vai apstrādei, kā arī licenci komercdarbībai zvejniecībā (zivju ieguvei), izsniedz pašvaldība, kuras teritorijā atrodas attiecīgā ūdenstilpe komercdarbībai zvejniecībā Noteikumu 1.1.4. apakšpunktā minētajos ūdeņos (Noteikumu 2.2. punkts);
3.2. lai pieteiktos licences saņemšanai, pretendents iesniedz pašvaldībā iesniegumu saskaņā ar Noteikumu 1. pielikumu un tajā minētos dokumentus (Noteikumu 4. punkts);
3.3. licenci piešķir uz 5 gadiem (Noteikumu 9. punkts);
3.4. par licences izsniegšanu komercdarbībai zvejniecībā  iekšējos ūdeņos ir noteikts valsts nodevas apmērs 14,23 euro (Noteikumu 19.4. apakšpunkts);
3.5. licences saņēmējs valsts nodevu samaksā pirms licences saņemšanas (Noteikumu 21. punkts);
3.6. valsts nodevu par licenci ieskaita pašvaldības budžetā (Noteikumu 23. punkts).
4. Zemkopības ministrijas pārziņā esošajā Latvijas zivsaimniecības integrētajā kontroles un informācijas sistēmas (turpmāk - LZIKIS) iekšējo ūdeņu inspekcijas žurnālā par laika periodu no 01.01.2025. līdz 01.07.2026. nav ierakstu par Ādažu novadā konstatētajiem pārkāpumiem rūpnieciskajā zvejā.
No uzskaitītajām tiesību normām un lietas faktiskajiem apstākļiem kopumā secināms, ka komersants ir iesniedzis iesniegumu saskaņā ar Noteikumu 1.pielikumu un tajā minētos dokumentus, un ir tiesisks pamats licences komercdarbībai zvejniecībā izsniegšanai iekšējos ūdeņos (Gaujā) uz 5 gadiem.
Pamatojoties Pašvaldību likuma 10. panta pirmās daļas 21. punktu, Ministru kabineta 08.09.2009. noteikumu Nr. 1015 “Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu” 2.2. apakšpunktu, 4. un 9. punktu un 19.4. apakšpunktu, kā arī domes Attīstības komitejas 10.06.2026. atzinumu, Ādažu novada pašvaldības dome 
NOLEMJ:
1. Piešķirt IK “Harijs Lūsis”, reģistrācijas Nr. 40002110108, juridiskā adrese: Ziedu iela 7, Carnikava, Carnikavas pagasts, Ādažu novads, LV-2163, speciālo atļauju (licenci) komercdarbībai zvejniecībā iekšējos ūdeņos (Gaujā), ar termiņu no 17.08.2026. līdz 16.08.2031.
2. Grāmatvedības nodaļai sagatavot un nosūtīt rēķinu komersantam par valsts nodevas 14,23 euro apmērā apmaksu.
3. Pēc valsts nodevas 14,23 euro apmērā apmaksas reģistrēt 1. punktā minēto licenci LZIKIS un izsniegt to komersantam.
4. Pašvaldības aģentūras “Carnikavas komunālserviss” vides aizsardzības inspektoram veikt 4. punkta izpildi.
5. Pašvaldības aģentūras “Carnikavas komunālserviss” direktoram organizēt lēmuma izpildes kontroli.



Pašvaldības domes priekšsēdētāja vietnieks					Ģ. Dubkēvičs
attīstības jautājumos				 

